แห่ซื้อเทสโก้ล้น150%
แห่ใช้สิทธิเพิ่มทุนกองทุนอสังหาฯ เทสโก้ โลตัส ยอดล้น 150% จากจำนวนเสนอขาย จ่อซื้อขายในตลาด 11 ธ.ค.นี้
3 ธ.ค. 2555

แห่ใช้สิทธิเพิ่มทุนกองทุนอสังหาฯ เทสโก้ โลตัส ยอดล้น 150% จากจำนวนเสนอขาย จ่อซื้อขายในตลาด 11 ธ.ค.นี้
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) ในฐานะผู้บริหารกองทุนรวมอสังหาริมทรัพย์และสิทธิการเช่าเทสโก้ โลตัส รีเทล โกรท (TLGF) เปิดเผยว่า ผลการเสนอขายหน่วยลงทุนเพิ่มทุนของกองทุน TLGF ได้รับความสนใจจากผู้ถือหน่วยลงทุนเดิมที่มีสิทธิจองซื้อเข้ามาสูงกว่า 150% ของจำนวนหน่วยลงทุนที่เสนอขาย โดยไม่นับส่วนของเทสโก้ โลตัส
ทั้งนี้ กองทุนเสนอขายหน่วยเพิ่มทุน 567,282,928 หน่วย ราคาหน่วยละ 13.30 บาท มูลค่ารวม 7,544,862,942 บาท เพื่อนำเงินไปลงทุนในศูนย์การค้าเพิ่มอีก 5 แห่ง ทำให้มีศูนย์การค้าทั้งหมด 22 แห่ง
สำหรับหน่วยลงทุนเพิ่มทุนคาดว่าจะเริ่มเข้าซื้อขายในตลาดหลักทรัพย์ตั้งแต่วันที่ 11 ธ.ค.นี้
ราคาหน่วย TLGF ล่าสุดปิดที่ 14.10 บาท ลดลง 10 สตางค์